ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
54-வது இந்திய சர்வதேச திரைப்பட விழாவில் திரைப்படம் மற்றும் குறும்படங்களை திரையிடுவதற்கான விண்ணப்பங்களை தேசிய திரைப்பட வளர்ச்சிக்கழகம் வரவேற்கிறது
கோவாவில் 2023, நவம்பர் 20 முதல் 28 வரை நடைபெற உள்ள 54-வது இந்திய சர்வதேச திரைப்பட விழாவில் இந்திய பனோரமா பிரிவில் திரைப்படம் மற்றும் குறும்படங்களை திரையிடுவதற்கான விண்ணப்பங்களை மத்திய தகவல் மற்றும் ஒலிபரப்பு அமைச்சகத்தின் தேசிய திரைப்பட வளர்ச்சிக்கழகம் வரவேற்கிறது.
இந்திய பனோரமா பிரிவின் மூலம் இந்திய மாநில மொழித் திரைப்படங்களை பிரபலப்படுத்தும் நோக்கில் நடுவர்களால் தேர்ந்தெடுக்கப்படும் இந்திய சர்வதேச திரைப்பட விழா மற்றும் சர்வதேச திரைப்பட விழாவில், இந்தியத் திரைப்பட வாரங்களில் திரையிடப்படுகிறது. இதற்கான திரைப்படத்தை 12 உறுப்பினர்களை கொண்ட நடுவர் குழுவும், குறும்படத்தை 6 உறுப்பினர்களைக் கொண்ட நடுவர் குழுவும் தேர்ந்தெடுக்கின்றன.
கடந்த ஆண்டுகளைப் போல, இந்தாண்டும் அதிகபட்சமாக 26 திரைப்படங்களும், 21 குறும்படங்களும் தேர்ந்தெடுக்கப்பட உள்ளன. தேசியத் திரைப்பட விருதுகள் 2023-ன் சிறந்த திரைப்படம், சிறந்த குறும்படம் ஆகியவையும் இதில் உள்ளடங்கும்.
அனைத்து திரைப்படங்களும் ஆங்கில சப்டைட்டில் இடம் பெற்றிருக்க வேண்டும். அத்துடன், 2022,ஆகஸ்ட் 30 முதல் 2023, ஜூலை 31க்குள் தணிக்கை வாரியத்தின் சான்றிதழைப் பெற்றிருக்க வேண்டும். திரைப்படங்களை சமர்ப்பிப்பதற்கான கடைசி நாள் 2023, ஆகஸ்ட்-10 ஆகும்.
இதுகுறித்த விவரங்களை https://www.iffigoa.org/ip- என்ற இணையதளத்தில் அறிந்துகொள்ளலாம்.
பிரதமர் அலுவலகம்
ஸ்ரீராமானுஜாச்சாரியாவின் பிறந்தநாளில் அவருக்குப் பிரதமர் மரியாதை செலுத்தியுள்ளார்
ஸ்ரீராமானுஜாச்சாரியாவின் பிறந்தநாளில் அவருக்குப் பிரதமர் திரு நரேந்திர மோடி மரியாதை செலுத்தியுள்ளார்.
பிரதமர் ட்விட்டர் செய்தியில் கூறியிருப்பதாவது;
“ஸ்ரீராமானுஜாச்சாரியாவுக்கு அவரது பிறந்த நாளில் நான் தலைவணங்குகிறேன். அவரது தெளிவான சிந்தனைகள் லட்சக்கணக்கானவர்களுக்கு தொடர்ந்து பலத்தையும், ஞானத்தையும் வழங்குகிறது. நமது கலாச்சார வேர்களில் அவர் எப்போதும் பெருமிதம் கொண்டிருந்தார். நவீன மற்றும் இணக்கமான சமூகத்தை கட்டமைப்பதற்கும் பாடுபட்டார்.”
இளைஞர் நலன் மற்றும் விளையாட்டு அமைச்சகம்
துப்பாக்கிச் சுடுதல் வீராங்கனை கணேமெட் ஷேக்கன், துப்பாக்கிச்சுடுதல்வீரர் குர்ஜோட் சிங் ஆகியோர் இத்தாலியில் பயிற்சி பெற எம்ஓசி ஒப்புதல்
துப்பாக்கிச் சுடுதல் வீராங்கனை கணேமெட் ஷேக்கன், துப்பாக்கிச்சுடுதல் வீரர் குர்ஜோட் சிங் ஆகியோர் இத்தாலியில் பயிற்சி பெற மத்திய விளையாட்டு மற்றும் இளைஞர் நலத்துறை அமைச்சகத்தின் ஒலிம்பிக் செல் இயக்கம் மே-18ம் தேதி ஒப்புதல் அளித்துள்ளது. இதன்படி ஒலிம்பிக் பதக்க இலக்கு திட்டத்தின் கீழ் இவர்கள் இருவரும் வெளிநாட்டு பயிற்சியாளர்களான பியரோ கேங்கா மற்றும் எனினோ ஃபால்கோ ஆகியோரிடம் இத்தாலியில் பயிற்சி பெறவுள்ளனர்.
அண்மையில் எகிப்து தலைநகர் கெய்ரோவில் நடைபெற்ற உலக கோப்பைக்கான துப்பாக்கிச் சுடுதல் போட்டியில் கலப்பு இரட்டையர் பிரிவில் பதக்கம் வென்ற கணேமெட், தற்போது மகளிர் துப்பாக்கிச்சுடுதல் வீராங்கனைகளுக்கான உலக தரவரிசைப் பட்டியலில் முதலிடம் வகிக்கிறார். இவர் 11 நாட்களுக்கு இத்தாலி பயிற்சியாளர் பியரோ கேங்காவிடம் பயிற்சி பெறுவார். அதேபோல், குர்ஜோட் சிங் பத்து நாட்களுக்கு பயிற்சியாளர் எனினோ ஃபால்கோவிடம் பயிற்சி பெறுவார். இவர்கள் இருவரும் இந்த ஆண்டு நடைபெற உள்ள ஆசிய கோப்பை மற்றும் உலகக் கோப்பை துப்பாக்கிச்சுடுதல் போட்டிக்காக தங்களை பயிற்சியில் ஈடுபடுத்திக்கொண்டுள்ளனர்.
இவர்கள் இருவரின் பயிற்சிக் கட்டணம், வெளிநாட்டு பயணம், தங்கும் செலவு உள்ளிட்ட அனைத்திற்கும் மத்திய அரசு சார்பில் நிதியுதவி அளிக்கப்படும்.
------------
AD/ES/RS/KRS
((Visitor Counter : 71
பெண்கள் மற்றும் குழந்தை நலன் அமைச்சகம்
அங்கன்வாடி பணியாளர்களை பணியமர்த்துவதற்கான விதிமுறைகள்
அங்கன்வாடி சேவைகள் திட்டத்தின் கீழ் அங்கன்வாடி பணியாளர்கள் மாநில அரசு, யூனியன் பிரதேசங்களால் அமைக்கப்பட்ட குழுவால் உள்ளூர் கிராமத்திலிருந்து விதிமுறைகளின்படி தேர்ந்தெடுக்கப்படுகிறார்கள். குறைந்தபட்ச பரிந்துரைக்கப்பட்ட தகுதி மெட்ரிகுலேஷன் மற்றும் அங்கன்வாடி பணியாளர்கள், அங்கன்வாடி உதவியாளர்கள் பணிக்கு வயது வரம்பு 18-35 ஆண்டுகள் ஆகும்.
அங்கன்வாடி பணியாளர்கள், அங்கன்வாடி உதவியாளர்கள் கெளரவப் பணியாளர்களாக இருப்பதால், அரசாங்கத்தால் அவ்வப்போது தீர்மானிக்கப்படும் மாதாந்திர கவுரவ ஊதியம் அனைத்து மாநிலங்கள், யூனியன் பிரதேசங்களிலும் ஒரே மாதிரியாக இருக்கும். முக்கிய அங்கன்வாடி மையங்களில் உள்ள பணியாளர்களுக்கு மாதம் ₹ 4,500/- கௌரவ ஊதியம் வழங்கப்படுகிறது; குறு அங்கன்வாடிகளில் பணியாளர்கள் மாதத்திற்கு ₹3,500/- மற்றும் உதவியாளர்களுக்கு மாதம் ₹2,250/- வழங்கப்படுகிறது. மேலும், அங்கன்வாடி உதவியாளர்களுக்கு மாதத்திற்கு ₹ 250/- பணியாளர்களுக்கு மாதம் ₹.500 செயல்திறன் இணைக்கப்பட்ட ஊக்கத்தொகையாக வழங்கப்படுகிறது.
கூடுதலாக, மாநிலங்கள், யூனியன் பிரதேசங்கள் இந்த செயல்பாட்டாளர்களுக்கு தங்கள் சொந்த
ஆதாரங்களில் இருந்து கூடுதல் பண ஊக்கத்தொகை, கௌரவ ஊதியம் வழங்குகின்றன. தற்போது, அங்கன்வாடி பணியாளர்களின் சம்பளத்தை உயர்த்தும் திட்டம் எதுவும் பரிசீலனையில் இல்லை.
இந்தத் தகவலை மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி. ஸ்மிருதி ஜூபின் இரானி இன்று மாநிலங்களவையில் எழுத்துப்பூர்வமாக அளித்த பதிலில் கூறியுள்ளார்.
தொழிலாளர் மற்றும் வேலைவாய்ப்பு அமைச்சகம்
கோவிட்-19க்கு எதிராக போராடுவதற்காக பிரதமரின் நிவாரண நிதிக்கு தனது ஒரு மாத ஊதியத்தை வழங்குகிறார் மத்திய தொழிலாளர் அமைச்சர் திரு. சந்தோஷ் கங்க்வார்
கோவிட்-19 பரவலைத் தொடர்ந்து, நிவாரணப் பணிகளை மேற்கொள்வதற்காக, பிரதமரின் நிவாரண நிதிக்கு தனது ஒரு மாத சம்பளத்தை வழங்குவதென மத்திய தொழிலாளர் மற்றும் வேலைவாய்ப்பு இணை அமைச்சர்  திரு. சந்தோஷ் கங்க்வார் முடிவெடுத்துள்ளார்.
"கோவிட் 19 ஏற்படுத்தியுள்ள பாதிப்புகளைக் களைய நாம் அனைவரும் ஏதாவது ஒரு விதத்தில் பங்காற்றி வருகிறோம். இந்த தொற்றை எதிர்த்து போராடுவதற்காக பிரதமரின் நிவாரண நிதிக்கு எனது ஒரு மாத ஊதியத்தை வழங்குவதென நான் முடிவெடுத்துள்ளேன்," என அவர் அறிவித்துள்ளார்.
மேலும் பேசிய அவர், பிரதமர் திரு. நரேந்திர மோடி தலைமையிலான அரசு விரைந்து செயல்பட்டு, பொது மக்களுக்கு, குறிப்பாக ஏழைகள் மற்றும் தொழிலாளர்களுக்கு, சரியான மற்றும் தேவையான நிவராண நடவடிக்கைகளை எடுத்து வருவதாகத் தெரிவித்தார்.
விவசாயத்துறை அமைச்சகம்
காரீஃப் பயிர் விதைப்பு 830 லட்சம் ஹெக்டேரைத் தாண்டியது
வேளாண் மற்றும் விவசாயிகள் நலத் துறை
28 ஜூலை 2023 நிலவரப்படி காரீஃப் பயிர்களின் சாகுபடி பரப்பளவின் முன்னேற்றத்தை வெளியிட்டுள்ளது.
பரப்பளவு: லட்சத்தில்
|
|
S.எண்
|
|
பயிர்கள்
|
|
விதைக்கப்பட்ட பரப்பு
|
|
நடப்பு ஆண்டு 2023
|
|
கடந்த ஆண்டு 2022
|
|
1
|
|
நெற்பயிர்
|
|
237.58
|
|
233.25
|
|
2
|
|
பயறு வகைகள்
|
|
96.84
|
|
109.15
|
|
a
|
|
துவரம் பருப்பு
|
|
31.51
|
|
37.50
|
|
b
|
|
உளுந்து
|
|
25.83
|
|
30.06
|
|
c
|
|
பாசிப்பயறு
|
|
27.64
|
|
29.78
|
|
d
|
|
குல்தி
|
|
0.21
|
|
0.16
|
|
e
|
|
பிற பருப்பு வகைகள்
|
|
11.65
|
|
11.66
|
|
3
|
|
ஸ்ரீ அண்ணா மற்றும் சிறு தானியங்கள்
|
|
145.76
|
|
143.48
|
|
a
|
|
சோளம்
|
|
10.58
|
|
10.56
|
|
b
|
|
கம்பு
|
|
60.60
|
|
58.08
|
|
c
|
|
கேழ்வரகு
|
|
2.48
|
|
3.08
|
|
d
|
|
சிறுதானியங்கள்
|
|
2.74
|
|
2.83
|
|
e
|
|
சோளம்
|
|
69.36
|
|
68.94
|
|
4
|
|
எண்ணெய் வித்துக்கள்
|
|
171.02
|
|
167.61
|
|
a
|
|
நிலக்கடலை
|
|
37.58
|
|
38.59
|
|
b
|
|
சோயாபீன்
|
|
119.91
|
|
115.63
|
|
c
|
|
சூரியகாந்தி வகை
|
|
0.52
|
|
1.64
|
|
d
|
|
எள்
|
|
10.07
|
|
10.04
|
|
e
|
|
நைஜர்
|
|
0.09
|
|
0.20
|
|
f
|
|
உழன்றி
|
|
2.77
|
|
1.39
|
|
g
|
|
பிற எண்ணெய் வித்துக்கள்
|
|
0.08
|
|
0.13
|
|
5
|
|
கரும்பு
|
|
56.00
|
|
53.34
|
|
6
|
|
சணல் & மெஸ்டா
|
|
6.37
|
|
6.92
|
|
7
|
|
பருத்திப்பயிர்
|
|
116.75
|
|
117.91
|
|
|
|
மொத்தம்
|
|
830.31
|
|
831.65
மத்திய அமைச்சரவை
மலேசியாவில் யூரியா உற்பத்தி ஆலையை அமைப்பதற்கான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மலேசியாவில் யூரியா மற்றும் அமோனியா உற்பத்தி ஆலையை அமைப்பதற்கு செயல்பாட்டுக்கு பிந்தைய ஒப்புதல் அளிக்கப்பட்டது. இதில் உற்பத்தியாகும் யூரியா இந்தியாவுக்கே கொண்டுவரப்படும் மற்றும்/அல்லது மலேசியாவில் ஏற்கனவே கூடுதலாக உள்ள யூரியா இந்தியாவுக்கு கொண்டுவரப்படும்.
இந்தத் திட்டத்தை செயல்படுத்த 2.1 பில்லியன் அமெரிக்க டாலர்கள் செலவுபிடிக்கும் என்று எதிர்பார்க்கப்படுகிறது. இந்த ஆலை, ஆண்டுதோறும் 24 லட்சம் டன் யூரியாவையும், 13.5 லட்சம் டன் அமோனியாவையும் உற்பத்தி செய்யும் திறனுடன் இருக்கும். இங்கு மேற்கொள்ளப்படும் உற்பத்தி முழுவதும், இந்திய சந்தைக்கே விநியோகிக்கப்படும்.
இந்த புரிந்துணர்வு ஒப்பந்தத்தில் கையெழுத்திட்டதன் மூலம், நாட்டின் யூரியா மற்றும் அமோனியா தேவையை பூர்த்திசெய்யும் வகையில், தொடர்ந்து விநியோகிப்பது உறுதிசெய்யப்படும். இருதரப்பும் ஒப்புக் கொண்டால், குறைந்த விலையில் கிடைக்கும்.
வணிகம் மற்றும் தொழில்துறை அமைச்சகம்
பொருளாதார ஒத்துழைப்புக்கான இந்திய-இத்தாலி கூட்டு ஆணையத்தின் 21-வது கூட்டம்
பொருளாதார ஒத்துழைப்புக்கான இந்திய-இத்தாலி கூட்டு ஆணையத்தின் 21-வது கூட்டம் 2021 ஜூலை 9 அன்று காணொலி மூலம் நடைபெற்றது.
வர்த்தகம் மற்றும் தொழில்கள் அமைச்சர் திரு பியுஷ் கோயல் மற்றும் இத்தாலியின் வெளிநாட்டு விவகாரங்கள் மற்றும் சர்வதேச ஒத்துழைப்பு அமைச்சர் திரு லுய்கி டி மாயோ கூட்டத்திற்கு தலைமை வகித்தனர்.
இருதரப்பு வர்த்தகம் மற்றும் உணவு பதப்படுத்தல், ஜவுளி, தோல், ரயில்வே, புது நிறுவனங்கள் மற்றும் சிறு, நடுத்தர நிறுவனங்கள் ஆகிய துறைகளில் முதலீடு மற்றும் பொருளாதார ஒத்துழைப்பு குறித்து இரு தரப்பும் விரிவாக ஆலோசனை நடத்தினர்.
வர்த்தகம் மற்றும் முதலீட்டை ஊக்குவிப்பதற்காக இருதரப்பு சந்தை அணுகல் பிரச்சினைகள், கட்டணம் சாராத தடைகள் குறித்தும் விவாதிக்கப்பட்டது. போர்டோ, போர்ச்சுக்கலில் நடைபெற்ற இந்திய-ஐரோப்பிய யூனியன் தலைவர்கள் உச்சி மாநாட்டின் விளைவுகள் குறித்தும் ஆய்வு செய்யப்பட்டது.
கொவிட் தடுப்புமருந்து சான்றிதழின் பரஸ்பர அங்கீகாரம், பயண தடைகளை நீக்குதல், வர்த்தக விசாக்களுக்கு நீண்டகால ஒப்புதல் மற்றும் இத்தாலியில் பணிபுரியும் இந்தியர்களுக்கு சமூக பாதுகாப்பு பலன்கள் உள்ளிட்ட விஷயங்களை இந்திய தரப்பு எழுப்பியது.
பொருளாதார ஒத்துழைப்புக்கான இந்திய-இத்தாலி கூட்டு ஆணையத்தின் அரசுகளுக்கிடையேயான கூட்டத்தை தொடர்ந்து, எரிசக்தி கூட்டின் மீது கவனம் செலுத்தும் அரசு மற்றும் தொழில்களுக்கிடையேயான கூட்டம் அமைச்சர்களின் முன்னிலையில் நடைபெற்றது.
இந்தியாவில் இருந்து 3 நிறுவனங்களும் , இத்தாலியில் இருந்து 3 நிறுவனங்களும்  இதில் பங்கேற்று பசுமை பொருளாதாரம், தூய்மை தொழில்நுட்பம் மற்றும் புதுப்பிக்கத்தக்க எரிசக்தியின் பயன்பாட்டை ஊக்குவித்தல் ஆகியவற்றை குறித்து விளக்கங்களை வழங்கின.
எரிசக்தி மாற்றத்தை ஊக்குவித்தல், தொழில்நுட்பத்தை பயன்படுத்துதல் மற்றும் பருவநிலை கூட்டு குறித்து 2020 நவம்பர் 6 அன்று இந்தியா மற்றும் இத்தாலியின் பிரதமர்கள் நிறைவேற்றிய செயல்திட்டத்தின் கீழ் வகுத்துள்ள லட்சியம் குறித்து இரு அமைச்சர்களும் வலியுறுத்தினர். தூய்மை எரிசக்தி துறையில் இந்தியா மற்றும் இத்தாலி ஆற்றி வரும் பங்கு குறித்தும் அவர்கள் குறிப்பிட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734404
-----
(Visitor Counter : 263
குடியரசுத் தலைவர் செயலகம்
அஸ்ஸாம் மாநில அரசு மற்றும் மத்திய அமைச்சகங்களின் பல்வேறு திட்டங்களுக்கு அடிக்கல் நாட்டியதுடன் நிறைவடைந்த திட்டங்களை குடியரசுத் தலைவர் தொடங்கி வைத்தார்
குடியரசுத் தலைவர் திருமதி திரௌபதி முர்மு, இன்று ஸ்ரீமந்த் சங்கர்தேவ் கலாக்ஷேத்ராவில் இருந்து, காணொலி மூலம் அசாம் அரசு, மத்திய சாலைப் போக்குவரத்து மற்றும் நெடுஞ்சாலைகள், பெட்ரோலியம் மற்றும் இயற்கை எரிவாயு மற்றும் ரயில்வே அமைச்சகங்களின் பல்வேறு திட்டங்களுக்கு அடிக்கல் நாட்டியதுடன், நிறைவடைந்த பல திட்டங்களை நாட்டுக்கு அர்ப்பணித்தார். குவஹாத்தியில் இருந்து லும்டிங் கனவாய், நாகாலாந்தின் சொக்வி, மேகாலயாவின் மண்டிபத்தர் வரை இயங்கும் ரயிலை கொடியசைத்து அவர் தொடங்கிவைத்தார்.
இந்நிகழ்ச்சியில் உரையாற்றிய குடியரசுத் தலைவர், இன்று ஆரம்பிக்கப்பட்ட சுகாதாரம், கல்வி, ரயில்வே, சாலை நிர்மாணம், பெட்ரோலியம் மற்றும் பெண்களுக்கு அதிகாரமளித்தல் தொடர்பான திட்டங்கள் வெற்றியடைய வாழ்த்தினார். இந்தத் திட்டங்களை வெற்றிகரமாகச் செயல்படுத்தினால், அஸ்ஸாம் உட்பட வடகிழக்கு பிராந்தியம் முழுவதும் வணிகம், வேலை வாய்ப்புகள், போக்குவரத்து வசதிகள் ஆகியவை அதிகரிக்கும் என்றும் பொருளாதாரம் வலுப்படும் என்றும் அவர் நம்பிக்கை தெரிவித்தார்.
எந்தவொரு மாநிலத்தின் வளர்ச்சிக்கும் சிறந்த உள்கட்டமைப்புதான் அடிப்படை என்று குடியரசுத் தலைவர் கூறினார். இந்தியாவின் கிழக்கு நோக்கிய கொள்கை'யின் மையப் புள்ளியாக வடகிழக்கு பகுதி உள்ளது என்றும், இந்தப் பிராந்தியத்தில் உள்கட்டமைப்பு, சாலை மற்றும் தகவல் தொடர்பு இணைப்பில் மத்திய அரசு சிறப்பு கவனம் செலுத்தி வருவதாகவும் அவர் மகிழ்ச்சியுடன் குறிப்பிட்டார். அசாமின் வளர்ச்சி முழு வடகிழக்கு பிராந்தியத்தின் வளர்ச்சியின் இயந்திரமாக இருக்கும் என்று அவர் கூறினார்.
வடக்கு கிழக்கு பிராந்தியமானது இயற்கை வளங்கள் நிறைந்த பிரதேசமாக காணப்படுவதாக குடியரசுத் தலைவர் தெரிவித்தார். இந்தியாவின் மொத்த கச்சா எண்ணெய் உற்பத்தியில் அசாம் 13 சதவீத பங்களிப்பை வழங்குகிறது என்று அவர் குறிப்பிட்டார். மேலும் இந்தியாவின் மொத்த இயற்கை எரிவாயு உற்பத்தியில் 15 சதவீதம் வடகிழக்கு பிராந்தியத்தில் இருந்து வருகிறது. மொய்னார்பந்தில் இன்று திறக்கப்பட்ட அதிநவீன டிப்போ, முழு பராக் பள்ளத்தாக்கு மற்றும் திரிபுரா, மணிப்பூர் மற்றும் மிசோரம் ஆகியவற்றின் பெட்ரோலியப் பொருட்களின் தேவைகளைப் பூர்த்தி செய்ய உதவும் என்று அவர் நம்பிக்கை தெரிவித்தார்.
அசாம் உள்ளிட்ட வடகிழக்கு மாநிலங்கள் அனைத்திலும் சாலை மற்றும் ரயில் இணைப்பில் மத்திய அரசு சிறப்பு கவனம் செலுத்தி வருவதாகவும், இது இப்பகுதியில் வர்த்தகம் மற்றும் போக்குவரத்தை மேம்படுத்துவதுடன் சுற்றுலா வாய்ப்புகளை அதிகரிக்கும் என்றும் அவர் நம்பிக்கை தெரிவித்தார்.
பெண்கள் மற்றும் குழந்தைகளின் பாதுகாப்பு மற்றும் அனைத்துத் துறை வளர்ச்சியும் நாகரீக சமுதாயத்தின் அடையாளம் என்று கூறிய குடியரசுத் தலைவர், அசாமில் பெண்கள் மற்றும் குழந்தைகளுக்கான பல்வேறு சேவைகளை மேலும் வலுப்படுத்த, 3000 மாதிரி அங்கன்வாடி மையங்கள் இன்று தொடங்கப்பட்டது பாராட்டுக்குரிய முயற்சியாகும் என்றார். தேயிலைத் தோட்டத் தொழிலாளர்களின் குழந்தைகளுக்கு சிறந்த கல்வியை வழங்கும் நோக்கத்துடன் 100 மாதிரி மேல்நிலைப் பள்ளிகளுக்கு அடிக்கல் நாட்டியது குறித்தும் அவர் மகிழ்ச்சி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்.
குணம் அடைவோர் விகிதம் 42.4 சதவீதமாக உயர்வு.
நேற்று 1,16,041 மாதிரிகள் பரிசோதனை.
முடக்கநிலை அமல் காரணமாக பல ஆதாயங்கள் கிடைத்துள்ளன. நோய் பரவும் வேகம் குறைந்திருப்பது, இவற்றில் முதன்மையானதாக உள்ளது. பெருமளவிலான நோய்த் தாக்குதல் எண்ணிக்கையும், மரணங்களும் இதன் மூலம் தவிர்க்கப் பட்டுள்ளதாக புள்ளியியல் மற்றும் திட்ட அமலாக்க அமைச்சகத்தின் புள்ளிவிவரங்கள் தெரிவிக்கின்றன. அதேசமயத்தில், முடக்கநிலை காலத்தில் சுகாதாரக் கட்டமைப்புகள் மேம்பாடு; ஆன்லைன் பயிற்சித் திட்டங்கள் மற்றும் இணையவழி கருத்தரங்குகள் மூலம் மனிதவள திறன் மேம்பாடு; பரிசோதனை வசதி அதிகரிப்பு; மருத்துவ சாதனங்கள் வழங்கும் நிலை, சாதனம், ஆக்சிஜன் கிடைப்பது அதிகரிப்பு; பொருத்தமான வழிகாட்டுதல்கள் வழங்குதல், தரநிலைகள் தயாரித்தல், சுற்றறிக்கையாக அளித்தல், அவற்றை ஏற்று, நடைமுறைப்படுத்துதல் அதிகரிப்பு; நோய் அறியும் பரிசோதனைகள், ரசாயன மருந்துப் பரிசோதனை, தடுப்பூசி ஆராய்ச்சிகள் மேம்பாடு; கூடுதல் தடமறிதல் மூலம் கண்காணிப்பு நடைமுறைகளைப் பலப்படுத்துதல், வீடு வீடாகச் சென்று ஆய்வு செய்தல், ஆரோக்கியசேது செயலியின் உதவியுடன் கண்காணித்தல் மேம்பாடு ஆகியவை எட்டப்பட்டுள்ளன.
கோவிட்-19 மேலாண்மைக்குத் தேவையான சுகாதாரக் கட்டமைப்புகள் முடக்கநிலை காலத்தில் வேகமாக உருவாக்கப்பட்டன. 2020 மே 27ஆம் தேதி நிலவரத்தின்படி 930 பிரத்யேக கோவிட் மருத்துவமனைகளில் 1,58,747 தனிமைப்படுத்தல் படுக்கைகள், 20,355 தீவிர சிகிச்சைப்பிரிவுப் படுக்கைகள் மற்றும் ஆக்சிஜன் வசதியுடன் சிகிச்சை அளிக்க 69,076 படுக்கை வசதிகள் உள்ளன. 2,362 பிரத்யேக கோவிட் சிகிச்சை மையங்களில் 1,32,593 தனிமைப்படுத்தல் படுக்கைகள்; 10,903 தீவிர சிகிச்சைப்பிரிவுப் படுக்கைகள் மற்றும் ஆக்சிஜன் வசதியுடன் சிகிச்சை அளிக்க 45,562 படுக்கை வசதிகள் உள்ளன. 10,341 தனிமைப்படுத்தல் மையங்கள் மற்றும் 7,195 கோவிட் கண்காணிப்பு மையங்களில் கோவிட் நோய்த் தாக்குதலைக் குணப்படுத்த 6,52,830 படுக்கைகள் உள்ளன. மேலும் மாநிலங்கள், யூனியன் பிரதேசங்கள் மற்றும் மத்திய நிறுவனங்களுக்கு மத்திய அரசு 113.58 லட்சம் என்-95 முகக்கவச உறைகள், 89.84 லட்சம் தனிப்பட்ட முழு உடல் பாதுகாப்புக் கவச உடைகளை  வழங்கியுள்ளது. 435 அரசு ஆய்வகங்கள் மற்றும் 189 தனியார் ஆய்வகங்கள்  மூலம் மருத்துவப் பரிசோதனைத் திறன்கள் அதிகரிக்கப் பட்டுள்ளன. கோவிட்-19 நோய்த் தாக்குதலைக் கண்டறிய இதுவரையில் 32,42,160 மருத்துவப் பரிசோதனைகள் செய்யப்பட்டுள்ளன. நேற்று மட்டும் 1,16,041 மாதிரிகள் பரிசோதனை செய்யப்பட்டன.
நாட்டில் இதுவரையில் 1,51,767 பேருக்கு நோய்த் தாக்குதல் கண்டறியப் பட்டுள்ளது. இதில் 64,426 பேர் குணமடைந்துள்ளனர். குணம் அடைந்தவர்கள் விகிதம் 42.4 சதவீதமாக உள்ளது. மரண விகிதம் 2.86 சதவீதமாக உள்ளது. உலக அளவில் இது 6.36 சதவீதமாக உள்ளது.
கோவிட்-19 நோய்த் தாக்குதல் காலத்தில் கருத்தரித்தல் சிகிச்சை, பேறுகாலச் சிகிச்சை, பிரசவித்த தாய்மார்களுக்கு, குழந்தைகளுக்கு சிகிச்சை, வளர் இளம்பருவ ஆரோக்கியம் + ஊட்டச்சத்துச் சேவைகளை வழங்குவது தொடர்பாக மத்திய சுகாதாரம் மற்றும் குடும்ப நல அமைச்சகம் வழிகாட்டுதல் குறிப்பாணை ஒன்றை வெளியிட்டுள்ளது. அதன் விவரங்களை பின்வரும் இணையதள சுட்டியில் காணலாம்:
https://www.mohfw.gov.in/pdf/GuidanceNoteonProvisionofessentialRMNCAHNServices24052020.pdf
கண்கள் பாதுகாப்புக்கான கண்ணாடிகளை மறு உபயோகத்துக்குத் தயார் செய்தல் தொடர்பாகவும் ஓர் அறிவுறுத்தலை இந்த அமைச்சகம் வெளியிட்டுள்ளது. அதன் விவரங்களை பின்வரும் இணையதள சுட்டியில் காணலாம்:
https://www.mohfw.gov.in/pdf/Advisoryonreprocessingandreuseofeyeprotectiongoggles.pdf
(
மத்திய அமைச்சரவை
“இந்தியாவில் செமி கண்டக்டர்கள் மற்றும் டிஸ்ப்ளே உற்பத்தி சூழலை மேம்படுத்துவதற்கான திட்டத்தின்” மாற்றங்களுக்கு மத்திய அமைச்சரவை ஒப்புதல்
பிரதமர் நரேந்திர மோடி தலைமையிலான மத்திய அமைச்சரவை, இந்தியாவில் செமி கண்டர்கள் மற்றும் டிஸ்ப்ளே உற்பத்தி சூழலை மேம்படுத்துவதற்கான பின்வரும் திட்டங்களுக்கு ஒப்புதல் வழங்கியுள்ளது.
i. இந்தியாவில் செமி கண்டக்டர் உற்பத்தி மையங்களை அமைப்பதற்கான திட்டத்தின்கீழ், அனைத்து தொழில்நுட்ப முனையங்களுக்கும், திட்ட செலவில் சமவீத அளவில் 50% நிதியுதவி
ii. டிஸ்ப்ளே உற்பத்தி மையங்களை அமைப்பதற்கான திட்டத்தின்கீழ், திட்ட செலவில் சமவீத அளவில் 50% நிதியுதவி
iii. இந்தியாவில் கூட்டு செமி கண்டக்டர்கள்/ சிலிக்கான ஃபோட்டானிக்ஸ்/ சென்சார் உற்பத்தி மையங்கள் மற்றும் செமி கண்டக்டர் ஏடிஎம்பி/ ஓஎஸ்ஏடி வசதிகள் கூடுதலாக அமைக்கும் திட்டத்தின்கீழ், மூலதன செலவில், சமவீத அடிப்படையில் 50% நிதியுதவி
iv. மாற்றியமைக்கப்பட்ட திட்டத்தின்கீழ், செமி கண்டக்டர்களை அமைப்பதற்கான அனைத்து தொழில்நுட்ப முனைகளுக்கும், திட்ட செலவில், 50% ஒரேமாதிரியான நிதியுதவி அளிக்கப்படும்
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861129
பிரதமர் அலுவலகம்
மக்களின் வாழ்க்கைத் தரத்தை உயர்த்த வேண்டும் என்ற விருப்பத்தை முன்னிறுத்திய வழிகாட்டுதலின்படியே, அனைத்து முடிவுகளும், அனைத்து நடவடிக்கைகளும் எடுக்கப்பட்டன: பிரதமர்
நாட்டுக்கு சேவையாற்றுவதில் ஒன்பது ஆண்டுகளை மத்திய அரசு வெற்றிகரமாக நிறைவு செய்திருப்பதற்கு பிரதமர் திரு நரேந்திர மோடி பணிவுடன் கூடிய தமது நன்றியை மக்களுக்கு தெரிவித்துக் கொண்டுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
"நாட்டிற்கு சேவையாற்றுவதில் இன்றைக்கு வெற்றிகரமாக ஒன்பது ஆண்டுகளை நாங்கள் நிறைவு செய்துள்ளோம். இதனால் பணிவுடன் கூடிய நன்றியுணர்வால் எனது இதயம் நிறைந்திருக்கிறது. மக்களின் வாழ்க்கைத் தரத்தை உயர்த்த வேண்டும் என்ற விருப்பத்தை முன்னிறுத்திய வழிகாட்டுதலின்படியே, அனைத்து முடிவுகளும், அனைத்து நடவடிக்கைகளும் மேற்கொள்ளப்பட்டன. வளர்ச்சியடைந்த நாடாக இந்தியாவை கட்டமைப்பதற்காக எங்களது கடின உழைப்பைத் தொடர்ந்து அளிப்போம். #9YearsOfSeva"
சுற்றுச்சூழல் மற்றும் வனத்துறை அமைச்சகம்
‘மிகவும் மோசமான’பிரிவில், தில்லி காற்றின் தரம்
மத்திய மாசுக் கட்டுப்பாட்டு வாரியம் வழங்கிய காற்றின் தரம் குறித்த அறிக்கையின்படி தலைநகர் தில்லியின் ஒட்டுமொத்த காற்றுத் தரக் குறியீடு இன்று 357 ஆக இருந்தது. தில்லி-என்சிஆரின் காற்றின் தர சூழ்நிலையை மதிப்பாய்வு செய்வதற்காக, இது தொடர்பான பணிக்குழுவின் துணைக் குழு இன்று கூடியது.
காற்றின் குறைந்த வேகம், சாதகமற்ற வானிலை காரணமாக தில்லியின் ஒட்டுமொத்த காற்றின் தரக்குறியீடு அதிகரித்து வருகிறது. மேலும், அது இன்று ‘மிகவும் மோசமான’ பிரிவில் மேல்நிலையில் உள்ளது.
இதைக் கருத்தில் கொண்டு, செயல்படுத்தப்பட்ட நடவடிக்கைகள் தற்போது தொடரும் என்று துணைக்குழு முடிவு செய்துள்ளது. துணைக் குழு நிலைமையை உன்னிப்பாகக் கண்காணித்து வருகிறது என்றும், அதற்கேற்ப காற்றின் தரக் காட்சியை தொடர்ந்து மதிப்பாய்வு செய்யும் என்றும் அறிவிக்கப்பட்டுள்ளது.
பாதுகாப்பு அமைச்சகம்
தங்காய்ல் பாராசூட் தாக்குதல்: போர் வெற்றியின் பொன் விழா
ஐம்பது ஆண்டுகளுக்கு முன்னர், 11 டிசம்பர் 1971 அன்று, இந்திய ராணுவத்தின் 2-வது பாராசூட் பட்டாலியன் அன்றைய கிழக்கு பாகிஸ்தானில் உள்ள தங்காய்லில் வெற்றிகரமாக தாக்குதலை மேற்கொண்டது.
லெப்டினன்ட் கர்னல் குல்வந்த் சிங் பன்னு தலைமையிலான குழுவுக்கு, பாகிஸ்தான் படைகளை எதிர்கொள்ளும் பணி வழங்கப்பட்டது. அவர்கள் அதை வெற்றிகரமாக மேற்கொண்டனர்.
50 ஆண்டுகளுக்கு முன்பு இதில் பங்கேற்ற வீரர்களுக்கு மனதைக் கவரும் மற்றும் மனதைத் தொடும் அஞ்சலியாக 11 டிசம்பர் 2021 அன்று ஆக்ராவில் வெற்றிச் சுடரின் முன்னிலையில் இந்த மைல்கல் நிகழ்வு நினைவுகூரப்பட்டது.
பாதுகாப்பு படைகளின் முதல் தலைமை தளபதி ஜெனரல் பிபின் ராவத், திருமதி மதுலிகா ராவத் மற்றும் டிசம்பர் 08 அன்று பணியின் போது உயிரிழந்த வீரர்களுக்கு இந்த நிகழ்வு அர்ப்பணிக்கப்பட்டது.
வங்கதேசத்தில் தங்காய்ல் தாக்குதல் மற்றும் அதைத் தொடர்ந்து நடந்த நடவடிக்கைகளில் பங்கேற்ற வீரர்கள், அந்த முக்கிய நிகழ்வின் நினைவேந்தலைக் காண ஆக்ராவில் குழுமினர். பாராசூட் சாகசங்கள் நிகழ்த்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1780478
எரிசக்தி அமைச்சகம்
தொழிற்சாலைகளில் சுத்தமான எரிசக்தி பயன்பாட்டை அதிகரிக்க இந்தியா மற்றும் இங்கிலாந்து புதிய செயல்முறையை தொடங்கின
சுத்தமான எரிசக்தி அரசுகளின் 12வது ஆலோசனை கூட்டத்தை சிலி நாடு கடந்த மே 31ம் தேதி முதல் ஜூன் 6ம் தேதி வரை நடத்துகிறது. இந்த ஆலோசனை கூட்டத்தின் கீழ், தொழிற்சாலைகளில் சுத்தமான எரிசக்தியின் பயன்பாட்டை அதிகரிக்க இந்தியாவும், இங்கிலாந்தும் புதிய செயல்முறையை தொடங்கின.
தொழிற்சாலைகளில் கார்பன் எரிபொருள் பயன்பாட்டை குறைக்கும் நடவடிக்கைதான் இது.
இதற்கு ஜெர்மனி மற்றும் கனடா உட்பட பல நாடுகள் விரைவில் ஆதரவு தெரிவிக்கும் என எதிர்பார்க்கப்படுகிறது. பசுமை தொழில்நுட்பங்களை புகுத்துவதும், தொழிற்சாலை பயன்பாட்டுக்கு குறைந்த அளவுள்ள கார்பன் எரிபொருளின் தேவையை அதிகரிப்பதும்தான் இதன் நோக்கம்.
இந்த கூட்டத்தில் இந்தியா சார்பில் பேசிய மத்திய மின்துறை அமைச்சகத்தின் செயலாளர் திரு அலோக் குமார், 2030ம் ஆண்டுக்குள், கார்பன் உமிழ்வை 33 முதல் 35 சதவீதம் குறைக்க இந்தியா உறுதி பூண்டுள்ளதாக தெரிவித்தார்.
இந்த உறுதிப்பாடு, எரிசக்தி பயன்பாடு அதிகம் உள்ள இரும்பு மற்றும் எஃகு, சிமென்ட் மற்றும் பெட்ரோ ரசாயண துறைகளில் கார்பன் அளவு குறைந்த தொழில்நுட்பங்களை புகுத்துவதில் உள்ளது. மத்திய அரசின் கொள்கைகளால், எரிசக்தி பயன்பாட்டில் குறிப்பிடத்தக்க அளவு சேமிப்பு ஏற்பட்டுள்ளதையும் அவர் விவரித்தார்.
மேலும் விவரங்களுக்கு:
https://pib.gov.in/PressReleasePage.aspx?PRID=1723845
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தகவல் தொடர்பு சாதனத் தயாரிப்பாளர்களுக்கு சந்தை ஆதரவை வழங்குவதற்கான பணிக்குழு
சீனாவில் இருந்து தொலைத்தகவல் தொடர்பு சாதனங்களை இறக்குமதி செய்வது தொடர்பாக இவற்றின் தயாரிப்பாளர்களிடமிருந்து கோரிக்கைகள் பெறப்பட்டுள்ளன. இருப்பினும், கொள்முதலில் ஏலம் எடுப்பதற்குத் தகுதிபெற, இந்தியாவுடன் நில எல்லையைப் பகிர்ந்து கொள்ளும் நாடுகளில் இணைக்கப்பட்ட/ நன்மை பயக்கும் உரிமையைக் கொண்ட நிறுவனங்களின் பதிவுகளை அரசு கட்டாயமாக்கியுள்ளது. மேலும், இறக்குமதி செய்யப்பட்ட பொருட்களை தவறாக லேபிலிடுவதைத் தவிர்ப்பதற்காக, எச்எஸ் குறியீடுகளை ஒழுங்குபடுத்துவதற்கும் வகைப்படுத்துவதற்கும் அரசு நடவடிக்கை எடுத்துள்ளது.
மேலும், உற்பத்தியுடன் இணைந்த ஊக்கத்தொகை மற்றும் பொதுக் கொள்முதல்  போன்ற திட்டங்கள் மூலம் உள்நாட்டு தொலைத்தகவல் தொடர்பு சாதனங்கள் உற்பத்தித் துறை ஊக்குவிக்கப்படுகிறது.  திட்டம் நாட்டிற்குள் தொலைத்தகவல் தொடர்பு மற்றும் நெட்வொர்க்கிங் சாதனங்கள் உற்பத்தியை ஊக்குவிப்பதை நோக்கமாகக் கொண்டுள்ளது. அதேசமயம் பிபிபி-எம்ஐஐ கொள்கை, உள்நாட்டு உற்பத்தியாளர்களுக்கு பொதுக் கொள்முதல் செய்வதில் முன்னுரிமை அளிக்கிறது. உள்நாட்டில் தயாரிக்கப்படும் சாதனங்களின் ஏற்றுமதியை மேம்படுத்துவதற்கான நடவடிக்கைகளைப் பரிந்துரைக்க தொலைத்தொடர்புத் துறையால் நிபுணர் குழு ஒன்று அமைக்கப்பட்டுள்ளது.
மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் தகவல் தொடர்புத் துறை இணையமைச்சர் திரு தேவுசின் செளகான் இந்தத் தகவலைத் தெரிவித்தார்.
விண்வெளித்துறை
பூமியின் சுற்றுவட்ட பாதையில் 32 புவி கண்காணிப்பு சென்சார் கருவிகள்: மத்திய அமைச்சர் திரு. ஜித்தேந்திர சிங் தகவல்
மத்தியப் பணியாளர் மற்றும் விண்வெளித்துறை இணையமைச்சர் டாக்டர். ஜித்தேந்திர சிங் மாநிலங்களவையில் எழுத்துபூர்வமாக தாக்கல் செய்த பதிலில் கூறியிருப்பதாவது:
5 புவி கண்காணிப்பு செயற்கை கோள்கள், 5 தகவல் தொடர்பு செயற்கை கோள்கள் கடந்த 2018ம் ஆண்டு ஜனவரி முதல் செயல்பாட்டில் உள்ளன. இதில் உள்ள 32 அதிநவீன புவி கண்காணிப்பு சென்சார் கருவிகள் நமக்கு தேவையான தகவல்களை அளித்து வருகின்றன. கடந்த ஜனவரி மாதம் முதல் ஏற்பட்ட வெள்ளம், புயல், காட்டுத் தீ போன்ற இயற்கை பேரிடரின் போது, இவற்றில் இருந்து தகவல்கள் பெறப்பட்டன. புவி அமைப்பு, தொலை உணர்வு, வானிலை, கடல்சார் தொடர்பான 2,51,000 முக்கிய தகவல்கள் கடந்த ஏப்ரல் மாதம் முதல் பல்வேறு தரப்பினருடன் பகிர்ந்து கொள்ளப்பட்டன.
இஸ்ரோ விண்ணுக்கு அனுப்பிய செயற்கை கோள்களில், 47 செயற்கை கோள்கள் தற்போது செயல்பாட்டில் இல்லை. அவற்றின் ஆயுள் முடிந்து விட்டது.
விண்வெளித்துறையின் கீழ் இந்திய தேசிய விண்வெளி ஊக்குவிப்பு மற்றும் அதிகார மையத்தை  மத்திய அரசு ஏற்படுத்தியுள்ளது. விண்வெளித் துறையில் தனியார் துறையின் பங்களிப்பை மேம்படுத்துவதற்காக இந்த அமைப்பு ஏற்படுத்தப்பட்டுள்ளது. இந்த அமைப்பின் மூலம் இஸ்ரோவின் உள்கட்டமைப்பு வசதிகளை தனியார் துறையினரும் பயன்படுத்திக் கொள்ள முடியும்.
மத்திய அரசின் இந்த முடிவு, விஞ்ஞானிகளிடம் விளக்கப்பட்டது. அவர்களும் அரசின் முடிவை வரவேற்றுள்ளனர். சீர்திருத்தம் செய்யப்பட்ட விண்வெளித்துறையில், புதிய விண்வெளி இந்தியா நிறுவனம்  ராக்கெட்கள், செயற்கை கோள்களை உருவாக்கி விண்ணில் செலுத்தும். விண்வெளி சேவைகளையும் வழங்கும்.
விண்வெளி நடவடிக்கைகளை மேற்கொள்ள 500-க்கும் மேற்பட்ட கம்பெனிகள் இஸ்ரோவுடன் இணைந்துள்ளன. இந்த நிறுவனங்கள் ராக்கெட் மற்றும் செயற்கை கோள்கள் தயாரிப்புக்க தேவையான பொருட்கள், இயந்திரங்கள், எலக்ட்ரானிக் கருவிகளை வழங்கும்.
(Visitor Counter : 67